als_Latn dik_Latn sag_Latn
Swype
Swype është një nga tastierat më popullore për Android që tani do të bëhet e famshme edhe për përdoruesit iOS. Falë kësaj tastiere mund të shkruajmë duke rrëshkitur gishtin në tastierë sipër çdo shkronje, pa e shkëputur nga ekrani deri sa të shkruajmë fjalën që dëshirojmë. Swype përdor disa modele gjuhe të sakta për të dalluar se çfarë dëshiron të shkruaj përdoruesi. Për fat të keq nuk e suporton gjuhën shqipe, kështu që do të jetë e vështirë për të shkruar në shqip.
Swype është i disponueshëm në App Store me çmimin 0.89€.
Minuum
Karakteristika kryesore e kësaj tastiere është e përfshirë edhe në titull. Minuum redukton përmasat e tastierës në minimum, për të kursyer hapësirë në ekran. Mund të spostoni gishtin majtas për të fshirë fjalën dhe djathtas për të shtuar një hapësirë. Opsionet e personalizimit janë të limituara për momentin, por zhvilluesit premtojnë se do punojnë për këtë.
Fleksy Keyboard - Happy Typing
Fleksy i ofron mundësinë përdoruesit të shkruajë fjali pa u shqetësuar për kuptimin. Programi është i projektuar për të korrigjuar automatikisht gabimet. Për këtë arsye Fleksy ka një grafikë me butona pa ndarje, edhe nëse i shkruani fjalët gabim, korrigjimi automatik do të bëjë pjesën tjetër. Fleksy integron edhe emoji dhe ashtu si tastiera Minuum, mund të reduktohet në përmasa. Nëse dëshironi, mund të fshehni edhe butonin e hapësirës për të pasur një pamje më minimal. Por ajo që është më e rëndësishme, Fleksy suporton edhe gjuhën shqipe dhe për momentin ndoshta është tastiera më e kompletuar.
TouchPal Keyboard - Emoji & Gesture
TouchPal përdor një estetikë që pasqyron nga afër tastierën e instaluar si default në iOS 8. Ofron disa funksione shtesë pa e detyruar përdoruesin që të ambientohet me një pamje të re grafike të tastierës. Magësia e kësaj tastiere është se për momentin suporton shumë pak gjuhë.
Swiftkey
Ndoshta më e mira, me një sistem korrigjimi automatik dhe shumë të saktë. Është falas dhe disponon si fillim dy tema: të bardhë dhe të zezë, që mund të përshtaten sipas kërkesave të përdoruesit. Ndryshe nga Swype, SwiftKey disponon edhe suportin cloud për t'i ofruar aplikacionit një parashikim më të mirë duke analizuar informacionet nga llogaria juaj në Twitter, Facebook ose Mail. Një nga karakteristikat kryesore të SwiftKey është se suporton dy gjuhë përnjëherësh.
Keymoji
Keymoji është një tastierë që transformon tekstin në Emoji në kohë reale. Përdoruesit mund të zgjedhin të kthejnë një pjesë të tekstit ose të gjithë përmbajtjen, me rezultate fantastike dhe ndonjëherë edhe të pakuptueshëm. Pa dyshim që do ju pëlqejë. Të shkruani me miqtë në WhatsApp do të jetë më argëtuese.
cym_Latn als_Latn als_Latn fin_Latn als_Latn eng_Latn als_Latn eng_Latn als_Latn zho_Hans als_Latn lit_Latn als_Latn